經數: 一七一六

經名: 妙法蓮華經玄義卷第十下

頁數: 八一一

上              欄

始從一而開一. 終從一而歸一. 若約二法

論開合者. 約半滿兩敎. 初明華嚴之滿. 若

衆生無機次約滿開半. 次方等對半明滿.

次般若帶半明滿. 次法華捨半明滿始. 則

從滿開半. 終則廢半歸滿(云云). 次約三法

論開合者. 卽是於一佛乘方便說三. 旣知

息已滅[&FFFF]#化城. 亦是約三善. 聲聞爲下善

(云云). 次約四法論開合者. 卽是四敎約圓

開別約別開通. 次開三藏. 如是次第會來

合圓(云云). 又四法論開合者. 約四門. 本是圓

四門衆生不解開出別四門. 乃至通三藏四

門. 利者得傳傳入. 鈍者五味調入. 次約五

法論開合者. 卽是五味. 從初十二部開修

多羅. 乃至涅槃敎敎論五味. 從初五味開

諸五味. 細細漸合還歸圓滿五味. 次約六

法論開合者. 卽是四敎大乘六度. 七覺分

八正道也. 初開圓出別乃至三藏. 如是縮

合還一圓道(云云). 次約七法論開合者. 謂

四敎二乘幷人天乘. 若上向合圓別. 不者下

向合人天. 令七數足開合(云云). 次約八法

論開合者. 約前八法開合(云云). 若得開合

之意. 自在說之. 二約本門明敎開合者. 借

[&FFFF]#知本本亦復如是. 復次本門中明或示

己身或示他身. 或說己法或說他法. 己身是

佛法界像. 他身是九法界像. 己法是圓頓佛

之知見. 降此已下皆是他法. 雖示種種形

欲令度脫. 故雖說種種道. 其實爲一乘. 此

卽開合意也. 如是開合半滿五味. 宛然無

失. 次第之意彌復分明. 非次第意. 自然可

中              欄

解. 不定之敎彌爲易見矣. 從一開一者. 十

方佛土中唯有一乘法. 衆生不解全生如

乳. 從此圓一乘開出別一乘. 衆生又不解.

亦全生如乳. 又開出體法一乘. 衆生又不

解. 亦全生如乳. 又開出析法一乘. 衆生卽

解. 是則轉乳爲酪. 次入體法. 卽轉酪爲生

蘇. 次入別一乘. 卽轉生蘇爲熟蘇. 次轉入

圓一乘. 如轉熟蘇爲醍□. 是中備有頓漸

不定(云云). 此是從一以開一. 從一以歸一

也. 次從二以開二者. 元本是如來藏. 如來

藏中. 備有半滿不思議之二. 衆生不解全生

如乳. 又開出帶半之滿. 又不解全生如乳.

又開出破半之滿. 衆生不解亦全生如乳.

又單說半衆生解轉乳爲酪. 次說破半之

滿. 轉酪爲生蘇. 次說帶半之滿. 衆生爲一

熟蘇. 次純說不思議之滿. 衆生如醍□. 此

中具有頓漸不定. 卽從二開二. 從二歸二.

從三歸三. 本是卽空卽假卽中之三. 衆生

不解卽開次第之三. 又不解. 卽開體眞之

三. 又不解. 卽開析法之三. 利人從析空之

三. 入體空之三. 從體入次從次入卽. 鈍者

住析三. 故用卽空三調之. 卽生蘇. 又用次

三調爲熟蘇. 今方得入卽空卽假卽中. 此

約三法論開合也. 四法開合者. 未是圓四

門. 衆生不解. 開別四門. 乃至三藏四門. 傳

[&FFFF]#令入如前. 約五法論開合者. 約五味

準前(云云). 乃至八亦如是

○記者私錄異同. 有人引釋論會宗品. 擧

十大經雲經大雲經法華經. 般若最大. 又大

下              欄

明品云. 諸餘善法入般若中. 謂法華經亦是

善法也第百卷云. 法華是□密般若非□密.

爲不明二乘作佛故. 又云. 般若法華是異

名耳. 此三種云何通. 有人會云. 衆聖以無

心契無相. 如衆流納海. 若其化物以無

相爲宗. 如空總包. 般若盛明此二. 故於十

經最大. 又般若明第一義悉檀. 是故最大.

又九十品. 前六十品明實慧. 無盡品去明方

便二慧. 是三世佛法身父母. 是故最大善. 衆

經明此二皆攝入般若中. 問衆經明此二.

亦應般若攝入衆經中. 答大品最初專明此

二. 餘經不爾. 古來稱般若是道得經. 故知

大也. 今謂還是論語專大義. 何謂會通. 會

通者. 有共般若不共般若. 不共般若最大. 餘

經若明不共. 其義正等(云云). 他會通法華明

二乘作佛. 是□密. 般若不明二乘作佛. 故

非□密. □密則深般若則淺. 何者. 般若明

菩薩是佛因. 於義易解故非□密. 二乘作

佛與昔敎反. 於義難解. 故是□密. 論云.

如用藥爲藥其事易. 用毒爲藥其事難(云

云). 然密顯通大小. 釋論第四云. 顯示敎明羅

漢斷惑淸淨. 菩薩不斷惑不淸淨. 故菩薩

在後列. 若□密法. 明菩薩得六神通. 斷一

切煩惱超二乘上. 當知顯示淺□密深. 今

般若法華. 皆明菩薩得無生忍. 具六神通

□□密. □深□大. 就□密更論□不□. 般

若不明二乘作佛. 闕此一條故言不□耳.

問般若未開權. 應是□密. 法華開權應是

顯示. 答若取開權如所問. 今取淺易爲顯

經數: 一七一六

經名: 妙法蓮華經玄義卷第十下

頁數: 八一二

上              欄

示耳. 問若爾未了者. 云何言大. 答據二慧

爲深大. 不明二乘作佛爲未了. 問旣言深

大. 何不說二乘是方便令得作佛. 此義未

了亦何大乎. 答非獨自釋. 叡師亦云. 般若照

也. 法華實也. 論窮理盡性明萬行. 則實

不如照. 取大明眞化. 解本無三. 則照不

如實. 是故歎深則般若之功重. 美實則法

華之用高也. 問雖引叡師如攀枯心力. 不

覺人□俱倒. 釋猶未了. 今謂不共般若. 何

時不明二乘作佛. 與法華平等大慧. 更復

何殊耶. 衆經論明敎非一. 若摩得勒伽有

二藏. 聲聞藏菩薩藏. 又諸經有三藏. 二如

上加雜藏. 分十一部經是聲聞藏. 方廣部

是菩薩藏. 合十二部是雜藏. 又有四藏更

開佛藏. 菩薩處胎經八藏. 謂胎化藏. 中陰

藏. 摩訶衍方等藏. 戒律藏. 十住藏. 雜藏. 金

剛藏. 佛藏. 彼諸藏云何會通. 通二藏者. 其

一通聲聞. 其二通菩薩藏. 通三藏者. 初通

聲聞藏次通雜. 其一通菩薩藏. 通四藏者.

一一相通. 通八藏者. 八藏降神已來. 四敎

從轉法輪已來. 時節節有異. 今以轉法輪

來八敎通之. 若胎化藏中陰藏. 未爲阿難

說時. 卽是□密敎. 爲阿難說時卽是不定

敎. 摩訶衍方等藏卽頓敎. 戒律藏去五藏. 卽

漸敎中之次第戒律藏. 卽三藏敎. 十住藏卽

方等敎. 雜藏卽通敎. 金剛藏卽別敎. 佛藏卽

圓敎. 然佛意難測. 一往相望作此會通(云云).

問四敎名義出何經. 答長阿含行品. 佛在圓

彌城北尸舍婆村. 說四大敎者. 從佛聞從

中              欄

和合衆多比丘聞. 從一比丘聞. 是名四大

敎月燈三昧經第六. 明四種修多羅. 謂諸

行訶責煩惱淸淨. 私釋會之. 諸行是因緣生

法. 卽三藏義也. 訶毒是體知過罪. 卽通敎

義也. 煩惱者. 不入巨海不得寶珠. 若無

煩惱則無智慧. 卽別敎義也. 淸淨者旣擧一

淨當名. 任運有我常樂等. 卽圓敎也. 又一

一敎具四修多羅. 諸行卽集諦. 諸行果卽苦

諦. 諸行對治對治煩惱. 卽道諦. 諸行淸淨卽

滅諦. 此三藏中具四修多羅也. 又訶責諸

行卽集諦. 訶責諸有卽苦諦. 訶責煩惱對

治卽道諦. 訶責淸淨卽滅諦. 此通敎中具四

修多羅. 又煩惱諸行是集諦. 煩惱諸有是苦

諦. 煩惱行被訶責卽道諦. 煩惱淸淨卽滅

諦. 此別敎中具四修多羅. 又涅槃卽生死苦

諦淸淨也. 菩提卽煩惱集諦淸淨也. 煩惱卽

菩提. 道諦淸淨也. 生死卽涅槃. 滅諦淸淨

也. 此圓敎中四修多羅. 彼經復明四論四法

四境界四門四斷煩惱智四苦四集四道. 皆

與四敎相應. 具如彼應知. 地論第七地云.

一念心具十波羅蜜四攝三十七品四家. 釋

四家云. 般若家諦家捨煩惱家苦淸淨家. 私

釋者. 約苦諦爲初門. 修道品令苦淸淨

者. 卽三藏義也. 捨煩惱家者. 卽無相體達爲

捨. 如色是空. 以空捨無相論修道品者.

此卽通敎義也. 般若家者. 般若智照諸法. 明

了□沙法門. 皆悉通達而修道品. 此卽別敎

義也. 諦家者. 諦卽實相之理. 卽是圓敎. 約

實相而修道品也. 具如彼說(云云). 達摩[&FFFF]#

下              欄

多羅. 釋敎[&FFFF]#義云. 敎者謂佛被下之言. [&FFFF]#

謂□跡. 亦應跡化跡. 言聖人布敎各有歸

從. 然諸家判敎非一. 一云釋迦一代不出

頓漸. 漸有七階五時世共同傳. 無不言是.

又云. 五時之言那可得定. 但雙林已前是有

餘不了. 涅槃之唱以之爲了. 又言佛一音

報萬衆生. 大小□受. 何可以頓漸往定判

無頓漸今驗之經論. 皆是穿鑿耳. 何者. 人

云佛敎不出頓漸. 而實頓漸攝敎不盡. 如

四阿含經五部戒律. 敎未窮深未得名頓.

說[&FFFF]#始終復不與大次第爲漸. 是則頓漸

不攝. 何得云佛敎不出頓漸也. 然不無

頓不得全破. 何者凡論頓漸. 蓋隨所爲. 若

就如來實大小□陳. 時無前後. 但所爲之

人悟解不同. 自有頓受或從漸入. 隨所聞

結集何得言無頓也. 但不可定其時節

比其淺深耳. 人言漸敎中有七階五時. 言

佛初成道. 爲提謂波利說五戒十善人天敎

門. 然佛隨衆生宜聞便說. 何得唯局初時

爲二人說五戒也. 又五戒經中. 二長者得

不起法忍. 三百人得信忍. 二百人得須陀洹

果. 普曜經中. 佛爲二長者授記. 號密成如

來. 若爾言初爲二人說人天敎門義. 何依

據. 又二長者見佛聞法禮佛而去. 竟不向

鹿苑. 初說五戒時未化陳如. 與誰接次而

名爲漸. 人言第二時十二年中. 說三乘別

敎. 若爾過十二年. 有宜聞四諦因緣六度.

豈可不說. 若說是則三乘別敎. 不止在十

二年中. 若不說. 是一段在後宜聞者. 佛

經數: 一七一六

經名: 妙法蓮華經玄義卷第十下

頁數: 八一三

上              欄

豈可不化也. 定無此理. 經言爲聲聞說四

諦. 乃至說六度. 不止十二年. 蓋一代中隨

宜聞者. 卽說耳. 如四阿含經五部律. 是爲

聲聞說. 乃訖於聖滅卽是其事. 故增一經.

說釋迦十二年中略說戒. 後瑕□起乃廣制.

長阿含遊行經說. 乃至涅槃. 何得言小乘悉

十二年中也. 人言第三時. 三十年中說空宗

般若維摩思益. 依何經文知三十年也. 言

四十年後. 說法華一乘. 法華經中彌勒言. 佛

成道來始過四十餘年. 然不可言法華定

在大品經後. 何故. 大智論云. 須菩提於法

華中. 聞說擧手低頭皆得作佛. 是以今問

退義. 若爾大品與法華前後何定也. 然大品

法華及涅槃. 三敎淺深難可輒言. 何者. 涅

槃佛性亦名般若. 亦名一乘. 一乘是法華之

宗. 般若是大品所說. 卽是明性. 復有何未

了乎. 大品中說第一義空. 與涅槃經明空

無異. 皆云色空乃至大涅槃亦空. 又大品

說涅槃非化. 維摩說佛身離五非常. 與涅

槃明常說涅槃不空. 有何異而自生分別.

言維摩偏□明常. 大品一向說空也. 人以

阿難等諸聲聞. 在大品會. 復經法華會. 終

至涅槃會. 故知大品法華涅槃. 應有淺深.

義不必爾. 何者. 如阿難迦葉經法華會. 若

未聞說常. 涅槃會中二人不在. 何由得有

常解流通涅槃. 復次舍利弗在佛涅槃前七

日滅度. 大目連爲執杖外道所打. 亦在佛

前涅槃. 皆不在雙林之會. 豈可不得常

解乎. 卽知法華中已悟常. 竟不假更聞. 又

中              欄

舍利弗等諸聲聞. 皆是如來影響. 如法華經

說. 知衆樂小法而畏於大智. 是故諸菩薩

作聲聞緣覺. 涅槃亦云. 我法最長子. 是名

大迦葉. 阿難多聞士. 能斷一切疑. 自然能

解了是常與無常. 故知影響之人在大則

大. 在小則小. 何可就其人以定階漸也.

又若從法華後入涅槃者. 法華經中已明

王宮非始久來成道. 何由涅槃中. 方引道

樹始成執實爲疑. 故知爲一段衆生. 最後

聞常者涅槃經. 聞法華者. 不假聞涅槃

也. 又涅槃經有大利益. 如法華中八千聲

聞. 得受記[&FFFF]#成大果實. 若以法華得記.

證涅槃之益. 卽是理同敎無深淺明矣. 又

法華優波提舍中. 明法華經理圓敎. 極無

所缺少. 龍樹於大智論中. 歎法華最爲甚

深. 何故餘經皆付阿難. 唯法華但付菩薩.

是知法華究竟滿足. 弗須致疑. 復應當知

諸大乘經指歸不殊. 但隨宜爲異耳. 如華

嚴無量義法華. 皆三昧名. 般若是大智慧. 維

摩說不思議解脫. 是解脫. 大涅槃是究竟滅.

文殊問菩提是滿足道. 悉是佛法法無優劣.

於中明果皆是佛果. 明因皆是地行. 明理

皆是法性. 所爲皆是菩薩. 指歸不當有異

人. 何爲强作優劣. 若爾誕公云. 雙樹已前

指法華經悉不了. 豈非誣[&FFFF]#也. 人情旣爾

經論云何摩得勒伽說十二部經. 唯方廣部

是菩薩藏. 十一部是聲聞藏. 又佛爲聲聞菩

薩. 說出苦道. 諸集經者以爲菩薩所說爲

菩薩藏. 以爲聲聞所說爲聲聞藏. 龍樹於

下              欄

大智論中. 亦云. 大迦葉與阿難. 在香山撰

集三藏. 爲聲聞藏. 文殊與阿難集摩訶衍

經. 爲菩薩藏. 涅槃亦云. 十一部經爲二乘

所持. 方等部爲菩薩所持. 是以依按經論略

唯二種. 聲聞藏及菩薩藏也. 然敎必對人人

別各二. 聲聞藏中有決定聲聞. 及退菩提心

聲聞. 菩薩藏中有頓悟大士. 有漸入菩薩.

聲聞藏中決定聲聞者. 久習別異善根. 小心

狹劣成就小性. 一向樂小佛爲說小. 畢竟

作證不能趣大. 言退菩提心聲聞者. 是人

[&FFFF]#於先佛及諸菩薩所. 發菩提心. 但經生

歷死忘失本念. 遂生小心志願於小. 佛爲

說小終令趣大. 然決定聲聞一向住小. 退

菩提心聲聞後能趣大. 雖有去有住而受

小時一. 故對此二人所說. 爲聲聞藏. 菩薩

藏中有能頓悟者. 如華嚴等經所爲衆生.

不由小來一往入大. 故名爲頓. 從漸人

者. 卽向退菩提心聲聞後能入大. 大從小來

故稱爲漸. 雖有頓漸不同. 然受大處一. 故

對此二人所說. 爲菩薩藏也. 然此二藏隨

所爲隨所說. 聲聞藏中有菩薩爲影響. 然

非所爲. 不可從菩薩名作大乘經. 菩薩藏

中亦有聲聞人. 非正所爲宗. 不說聲聞法.

故不可名爲小乘法. 擬人定法各目不同.

是以要而攝之略唯二也. 問佛爲三乘人

說三種敎. 何以故. 判藏唯有其二. 答佛爲

心三乘人. 說三乘法. 然聞因緣者卽是聲

聞. □支佛出無佛世. 但現神通默無所說.

故結集經者. 集爲二藏也. 依經判敎厥致

經數: 一七一六

經名: 妙法蓮華經玄義卷第十下

頁數: 八一四

上              欄

云爾. 今之四敎與達摩二藏. 會通云何. 彼自

云要而攝之. 略唯二種. 今開分之判爲四

敎耳. 聲聞藏卽三藏敎也. 菩薩藏卽通別圓

敎也. 爲決定聲聞說三藏敎. 爲退大聲聞

說通敎. 爲漸悟菩薩說別敎. 爲頓悟菩薩

說圓敎. 非唯名數易融. 而義意玄合. 今古

符契一無二焉. 唯文略而義廣. 敎一而蔽

諸. 若申隱以使顯. 須多作論義. 如捕獵

川澤饒結筌Ｃ. 豈漁獵者好博耶. 不得已

而博耳. 師云. 我以五章略譚玄義. 非能申

文外之妙. 特是粗述所懷. 常恨言不能暢

意. 肉復記能盡言. 雖然. 若能尋七義. 次

通十妙. 硏別體七餘五. 鉤□相承. 宛宛如

繡. 引經印定. 句句環合. 非直包諸名敎.

該乎半滿而已矣. 又卽事成觀. 鑿凡夫之

乾土. 見聖法之水泥. 圓通之道. 於斯通矣.

遍朗之朗於玆明矣. 此備於前. 今更消文

於後也

妙法蓮華經玄義卷第十下

此      頁      完

經數: 一七一七

經名: 法華玄義釋籤卷第一

頁數: 八一五

上              欄

1釋籤緣起序

君山除饉男普門子屬辭

四敎成列. 開合之旨. 蘊乎其中. 十子旣往.

幽贊之功. 在人方絶. 惟三轉遂周. 一乘載導.

經文顯而約. 玄記博而深. 後進難窺. □心

尙壅. 不遠而復. 存乎其時. 我哲匠湛然公

當之矣. 公孩提秀發. 志學名成. 淵解得於

自心. 博贍振於先達. 無適不可以虛受人.

□毘壇以至於國淸其從如雲矣. 間者島夷

作難. 海山不寧. 徇法之多. 仄身巖宇. 或謂

身危法喪. [&FFFF]#如奉法全身. □□遂行. 暴露

原野. 是樂法者請益悅隨. 且法實無邊. 身則

有待. 弘敷未暇. 籤訪有憑. 因籤以釋. 思逸

功倍. 美哉洋洋乎. 登門者肯□未嘗. 望涯

者恥躬不逮. 乘是以訓文其可廢耶. 先

德旣詳雖大科不擧. 諸生未達在小疑必

疏. 凡十卷. 不忘於本以天台命家. 善繼

其宗. 以釋籤順學. 信所謂觀象得意□

昏作明. 永代不朽者也. 普早歲在塵. 後時

從道. 徒欲擊其大節. 獨不愧於心乎. 天

王越在陝□之明年甲辰歲紀月貞於相

中              欄

法華玄義釋籤卷第一

天台沙門湛然述

昔於台嶺隨諸問者籤下所錄. 不暇尋

究文勢生起. 亦未委細分節句逗. 晩還毘

壇輒添膚飾裨以管見. 然所記者[&FFFF]#非述

聞兼尋經論. 但識用暗短而繁略頗馴. 呈

露後賢敢□添削

私記者. 章安尊者於江陵自記大師所說.

不與他共故名爲私. 緣起者述所記之興

致序敎法之所由. 此中先序師德及傳述之

意名爲總序. 次正序玄文不過五義及本

[&FFFF]#奧旨. 初序分二. 初序師德. 次幸哉下明

傳述之意. 初文又二. 初列十德. 次唯我下結

歸我師. 初十德中初云大法者. 通指佛敎

以爲大法. 東漸者自漢明夜夢迦竺初臨.

□乎隋文御[&FFFF]#台Ｃ誕應. 諸有習禪義. 解□

譯之徒漸被此方弘宣敎法. 僧史所錄未

有不曾聽講自解佛乘. 佛乘者卽是今典永

異餘敎. 不同三五七九等乘. 仍開會之使

歸乎一極故云佛乘. 言僧史者如宋文宣

王記室王簡栖所集百卷. 如俗史書左史記

事右史記言. 禮云動則左史書之言則右史

書之. 凡所集者不出言之與事. 今亦例之

故云僧史. 又嘉祥皎法師所集高僧傳十三

卷開爲十科. 終無不聽自解如天台大師.

此不聽自解卽是今文十德中之一也. 及從

縱令已下九德□在大師別傳. 章安撮之用

下              欄

序師德. 初德之中□者正云無也. 下之九德

德德之中皆云縱者. 謂與而言之縱有第

一終無第二乃至第十. 故下結云唯我智者

具諸功德. 發悟者謂於大蘇法華道場三昧

開發悟解一乘代受法師. 講金字大品. 陀

羅尼者此云總持. 從三昧起以證白師. 師

云此是法華前方便陀羅尼. 縱具定慧者發

悟屬慧入定是定. 盛席者盛弘定慧二法. 謝

遣等者自省不能益他爲謝. 推衆不受曰

遣. 隱居華頂佛壟唐溪避世等者. 捨名利

爲避世進己道爲守玄. 陳少主再□頻迎

隋文帝有□請住故云被徵爲二國師. 太極

殿者. 陳朝正殿名爲太極. 三禮者陳少主□

云國家一年舊有仁王兩集. 仰屈於太極殿

開講. 法式處分一聽指揮. 初開法筵主上

親於衆中三禮. 天子爲萬乘之主故云萬

乘屈膝. 言萬乘者論語包氏引王制云. 古

者井田方里爲井十井爲乘. 百里之國適千

乘也. 諸侯之國千乘天子之國萬乘. 故云萬

乘之主. 道俗等者. 百高座爲道百官爲俗.

玄悟法華圓意者. 五義釋經統收五味故名

爲玄. 非兼非帶開廢諸典名爲圓意. 樂說

辯如止觀第一記. 晝夜等者. 擧譬也. 如懸

河流瀉晝夜不竭. 此之十德通擧悟解弘經

之相. 故初德云自解佛乘. 最後德云晝夜

流瀉. 諸有託胎靈瑞誕育徵祥□Ｃ精誠從

師訪道臣主珍敬緇素歸心臨終示相滅後

應驗具如別傳. 次傳述中分三. 初述歎所

受功微. 次□復下正明傳述以益當. 三或以

經數: 一七一七

經名: 法華玄義釋籤卷第一

頁數: 八一六

上              欄

下述己添助以觀信初自斤己名謙恭所

學. 幸者自省之詞. 建業亦云建康. 卽晉宋等

稱爲業都今江寧是也. 舊稱揚州. 隋滅陳

後移揚州名額過京江北. 江陵卽[&FFFF]#州也.

故下句云[&FFFF]#揚往復途將萬里. 將猶當也. 謂

依□□[&FFFF]#將一萬里. 漢南曰[&FFFF]#自漢南至

Ｃ山之南. 江南曰揚自京江至南海已帝.

台嶺鶴林具如止觀第一記. 非但未聞不聞

等者歎恨不聞者絶分. 如止觀禪門淨名

疏等各有餘分說未終者名爲不聞. 亦乃

已去謙己聞者未能盡意. 卷舒鑽仰者章

安總歎. 再治再讀理堅意高. 如孔子諸弟

子歎孔子智深. 如窺其宮牆鑽之彌覺其

堅仰之彌覺其高. 如飮大河水飽腹而

歸不測深淺. 猶恨緣淺下明私記緣起. 今

雖欲記但恨一聞而已. 屬大師滅度不獲

重聞. 諮決無從如犢思乳. □復推念者. 自

惟及念彼故云□也. 自惟不足念彼未聞.

若不記其所聞念彼當來有不聞佛乘之

苦故云可悲. 若樹若石等者. 如涅槃雪山

童子. 聞半偈已傳於石壁. 又如今經隨喜

品初隨其所聞聚落田里爲父母宗親隨

力演說. 聿循也聖典者依今經及大經等皆

令傳授. 甘露門者實相常住如天甘露是不

死之藥. 今釋妙法能通實相故名爲門. 初

總序竟

次正序玄文總有三序. 初一是大師別行經

序. 次私序王去是記者所序. 三此妙法去玄

文本序. 初中云王字去聲. 謂起也初也. 序

中              欄

起衆文之始故云序王. 就初序爲二. 初總

攬五義以釋名. 次記者下. 就總名以別解.

初文又三. 初釋妙法次釋蓮華. 三釋經. 初

文又二. 先妙次法. 下文廣釋先法次妙者從

義便故. 今旣略解且從名便. 初釋妙者. 但

擧一不思議則已簡於可思議也. 彼止觀

爲成觀故乃以相待爲可思議[&FFFF]#. 唯一絶

待爲不思議妙. 今則不爾. 圓中約時待絶

俱妙. 餘味約部或妙或[&FFFF]#. 若前三敎時之與

部一向爲[&FFFF]#. 至法華被開方稱爲妙. 止觀

相待義似於別故判爲[&FFFF]#. 今此妙名兼於

本[&FFFF]#. 彼文妙觀獨在於圓. 雖異而同細尋可

了. 下文廣釋不俟多云. 次釋法者. 略擧界

如. 具攝三千. 廣如後釋. 妙歎於法法□是

妙. 權實之言兼於施等三義不同. 譬中復論

故未別出. 次釋蓮華又爲六. 初總立. 次用

譬意. 三從一爲下別釋. 四是以下結法譬

先後以明法譬意. 五蕩化城下探取經旨

以顯法譬. 六一期下總結用譬本意以示

結歸. 初文者. 妙法不出權實故蓮以譬實

華以譬權. 次意者. 良者發起之端. 何以立

華譬法爲難解法故. 假謂假[&FFFF]#. 彰猶顯

也. 若非蓮華無以顯於妙法故也. 譬之所

顯曰肉. 具顯本[&FFFF]#十妙十[&FFFF]#. 總含因果體

宗用三故云乃多. 今此序文未暇廣述. 略

肉本[&FFFF]#以攝多途. 擬亦譬也. 所對前後. □

是本[&FFFF]#二門各十四品. 前三後三故云合六.

次廣釋中二. 先[&FFFF]#次本. 一據經文次第故

爾. 二據化儀必先垂後拂. 三據機緣則先

下              欄

淺後深. 若以華譬於[&FFFF]#蓮譬於本. 未可辨

其前後. 何者. 從本垂[&FFFF]#則本前而[&FFFF]#後. 由

[&FFFF]#顯本則[&FFFF]#前而本後. 約機雖爾. 約佛終

以本居於初. 則蓮前而華後非譬次第. 然

望劫初種子皆從化生等. 是化生蓮之與

華皆可爲始. 故□順二義[&FFFF]#中權實取譬

蓮華[&FFFF]#亦非實. 無以施權非權無以顯實.

然終以理實爲本而一體權實前後同時. 蓮

華前後比說可知. 今從事說現蓮爲譬. 以

順譬故先施後開. 又先開後廢亦且順喩. 據

其法體開廢俱時. 此據最後開廢而說. 若

中間迭廢. 則唯廢無開非今喩意. 具如下

說. 今初云爲蓮故華者. 約時且寄華嚴頓

後而說. 頓中之別理實敎權且置未論. 鹿苑

施小方等般若已爲開廢而作方便. 如此

說者且在於小. 若約敎者通前四時三敎

皆權二乘唯在法華. 菩薩處處得入. 而今文

引且從引小小難引故. 故寄說之. 知第一

寂滅約佛自行自行卽是理實. 以方便力故

正明施權. 應云爲五比丘說. 文中略者爲

欲卽說施權意故. 卽以下句種種之言兼

之. 從雖示下明施權意也. 雖復施權本

爲於實. 種種道者卽兩敎因人別敎敎道. 五

時八敎故云種種. 次明開者. 指實爲權權

掩於實名方便門閉. 今指權爲實於權見

實名方便門開. 示謂指示示其見實之處

故云也. 第三廢者捨是廢之別名開已俱實

無權可論義當於廢. 權轉爲實所廢體亡.

若留逗後緣復屬於施非此中意. 若爾開

經數: 一七一七

經名: 法華玄義釋籤卷第一

頁數: 八一七

上              欄

廢何別. 答約法乃開時卽廢約喩必義須先

開. 若爾法喩差違何成喩法. 答據理似與

喩有違. 據事似先開後廢. 如先示方便卽

是眞實. 旣識實已永不用權若約理者開

廢俱時. 開時已廢故也. 次又蓮下. 本中譬者.

初句總標次從本下正明垂[&FFFF]#. [&FFFF]#依於本者

示[&FFFF]#不孤立. 卽垂[&FFFF]#之意本擬顯本. 是故

今云[&FFFF]#依於本. [&FFFF]#非究竟. 文云下. 引證者.

初先明本. 言若斯者指壽量塵點. 但敎下

正明垂[&FFFF]#. 作如是說者總擧所說. 我少等者

別示說相. 十九喩城三十成道. 不說爾前

故云我少. 次開[&FFFF]#中引文初述迷[&FFFF]#故云

皆謂. 我成佛下正明開[&FFFF]#. 不可具彰略云

無量等. 三廢[&FFFF]#者如後如前. 引文中. 初諸

佛下引同. 爲度下正明廢[&FFFF]#. 廢已無[&FFFF]#故

云皆實. 實□是本權□是[&FFFF]#. 若辨同異廣

如第七卷明. 四結中云是以先標等者總

結六譬. 非蓮華無以譬於權實本[&FFFF]#妙法.

非此妙法無以取喩於蓮華. 如金剛經則

喩先法後. 今且順此故云是以等也. 五以

經旨釋者. 一部之旨不出本[&FFFF]#. 蕩化城者.

譬前法譬. 初蕩化城至記[&FFFF]#釋[&FFFF]#門也. 從

又發衆聖至□大覺釋本門也. 且就[&FFFF]#門

三周攝盡. 三周次第. 法說居初. 今從屬對

二喩先說. 言化城等者. 化城是導師權說.

故經云今此大城可於中止. 是故屬敎. 草

菴是行者所執. 故經云猶處門外止宿草菴.

是故屬情. 蕩執敎本爲除其滯情. 遣滯

情本令不執權敎. 化城述昔草菴譬現. 時

中              欄

機不同故互擧耳. 開方便者. 開於五乘. 初

文是開方便三乘. 從會衆善去是會人天

小善. 蕩是廢之別名. 開廢會三同異之相具

如下文本[&FFFF]#用中各有十義. 又開方便近理

故云妙理. 對人天小行故云大乘. 小行非

不歸理方便亦入一乘. 綺文互對其意□

通. 理者單從體說. 乘者從事以明. 事以體

爲所依體必[&FFFF]#事方顯人天本在於事從

事開事爲便. 三乘已證權理從理開理易

明. 是以經開人天但云佛道. 若開三乘乃

云實相. 若爾何故經文二乘[&FFFF]#云菩薩道等

耶. 答道名則通義理則局. 局故二乘開已授

八相記. 人天但約過去通論. 又若按位開

者. 二乘得在似位人天但在觀行. 故授記

二乘更經若干劫數供養. 人天無此是故

不同. 同乘佛乘是故不異. 上中下根等者.

前蕩化城是爲下根作宿世譬前廢草菴

是爲中根作譬喩說. 前開方便. 是爲上根

但作法說. 三周說竟各授記[&FFFF]#具如疏文.

三根互轉得利鈍名具如疏第四卷十門解

釋. 次又發下. 本門. 又二初正明開[&FFFF]#. 次故

增道下授記. 初文者本門開其所覆故名爲

發佛及弟子名爲衆聖. 頭角聲聞本是菩薩

如富樓那等. 菩薩本是古佛如文殊等. □屈

曲施設故云權巧. 寂場已來爲[&FFFF]#所覆今始

拂之故曰顯本. 昔未曾說故曰幽微. 次授

記者分別功德位至一生近於妙覺故名爲

記者分別功德位至一生近於妙覺故名爲

□. 大□是妙. 六總結中. 始自寂場終乎鶴

樹故曰一期. 誘物入實故云化導. 顯本爲

下              欄

事圓開權爲理圓. 又化事已周名爲事圓.

本[&FFFF]#理顯故云理圓. 不以餘華爲喩者以

蓮華六譬. 元譬本[&FFFF]#. 故一代敎法咸歸實

本. 非蓮華無以喩之故云意在於斯. 斯此

也. 此謂本[&FFFF]#. 三釋經字者五味敎法□稱

爲經. 故云都名具在第八故云如後. 次就

總別解者. 從記者去章安釋大師序意然

大師所序. 似但釋名而已. 意含別故章安

所釋具體宗用. 以釋名是總體等是別. 別

別於總總總於別. 故於總中所釋兼具五

章當知體等三章. □是三德乃至□是一切

三法. 故下文云釋名總論三法體等開對三

法故總名中通冠一部. 一部終始不出二

門. 是故二門以文心立號. 如止觀發心初

云積聚精要名之爲心. 今之法聚以本[&FFFF]#

爲要. 又本中體等與[&FFFF]#不殊. 故但於名以

分本[&FFFF]#. 餘體宗用直釋而已. 故章安述大師

意得經文心故玄義五章[&FFFF]#過本[&FFFF]#. 如釋

妙字本[&FFFF]#各十. 本[&FFFF]#二體其理不殊. 昔日因

果名爲本宗. 中間今日所論因果名爲[&FFFF]#宗.

本[&FFFF]#二用不論[&FFFF]#妙及以廣狹但據近遠

以判. 本[&FFFF]#敎相但是分別權實久近相耳.

故知經心不過本[&FFFF]#. 仰觀本[&FFFF]#之旨三世設

化文義冷然. 冷謂冷冷覽而可別妙法已

去. 牒前序文以示五義. 故知[&FFFF]#名通冠始

末. 如前一序但[&FFFF]#於名體等三義. 合在名

中體旣屬理理豈無宗. 一乘屬宗宗豈無體

蕩化是用且據實邊. 據理立化亦在用攝.

尋文可見

經數: 一七一七

經名: 法華玄義釋籤卷第一

頁數: 八一八

上              欄

從私序王去章安私序. 又爲二先序. 次釋

序. 初又爲二先譚始末次釋經題. 大師序

中總以經題含於始末. 大師從義題中義

必含於體等. 章安從說說必體等與釋名

異文義因依故復重釋. 初文者. 法譬二周略

而不[&FFFF]#. 且寄宿世以爲興致. 法譬二周得

益之徒[&FFFF]#非往日結緣之輩. 以退大流轉

故惑寂理而耽無明酒. 以失大悲心故迷

妙因謂生死曠遠. 世尊憐愍接其小機小

尙昧初故猶倒惑. 觀宿種故體業付財. 妙

行復初故現瑞駭動. 故此序中愍斯之言其

意該括. 初言夫者發語之端. 理絶等者旣開

顯已絶偏圓名. 爲形華嚴方等般若偏圓對

明. 往結法華絶待之緣今寄圓珠而譚絶

理. 極非等者. 然一極至理非凡小之近非

佛果之遠. 託五百由旬引化城之近說寶

渚之遠. 極會等者. 凡譚圓說遠爲接近廢

偏. 若冥眞契極事理寂然. 化周爲事寂. 顯

實爲理寂. 又寄圓珠以顯理. 冥其理故爲

理寂. 託寶所爲譚事. 會其事故爲事寂.

此之二解義意大同. 寶渚本爲廢於化城化

城若廢名化儀畢. 衣珠本譬昔聞實相實

相若顯名契寂理. 此明中間已入實者. 而

不寂者去明退大後流轉五趣. 耽障中道

微細無明故失於大志. 復耽現行[&FFFF]#欲無

明忘本所受. 迷涅槃道去明流轉後□樂

小乘. 如人迷故謂東爲西則東西俱失. 三

德涅槃卽理而具. 謂理爲遠背大取小則

大小俱迷. 謂大爲遠爲迷大. 謂小爲極爲

中              欄

迷小. 聖主去明今日開顯. 先以四味調熟

來至法華. [&FFFF]#序四華六動先表四位六番.

至流通中變土地裂表顯實相. 實相通被

故云一切. [&FFFF]#瑞聽法故云見聞. 從發□密

去次釋經題. 初妙法兩字通詮本[&FFFF]#. 蓮華兩

字通譬本[&FFFF]#. 今以久本喩蓮. 會圓譬華.

發□密等者發者開也. 昔□而不說故部皆

屬[&FFFF]#. 昔權實相帶權實隔異是故不明權實

正軌. 本果久成但爲[&FFFF]#覆. 今但指本名之爲

顯. 法是現在受者計異故須會之. 位猶在

因故名爲道. 聲爲佛事且據佛世. 義通滅

後. 故名爲經. 色唯滅後故且置之. 前大師

序云有□無□指第八卷. 初則唯在於色

次則遍於六塵. 故大師序意一往似局而實

通. 章安序意一往似通而猶局. 圓詮之初等

者. 且從[&FFFF]#說. 且存應云本[&FFFF]#詮初. 前大師

序不釋序品第一者. 雖在題名之下自屬

品之次第. 非題中之義故缺不論. 故玄文

末亦不釋之. 至疏文初方乃略解. 章安承

便故略論之. 序類相從等者. 一往亦且釋

品所以. 若有品之由具在文句. 此不合論.

衆次等者二十八品生起不雜生起非一. 故

云衆次. 於中最初故云之首. 第一可知. 譚

記者恐[&FFFF]#應云譚託. 謂託寶所譚理極也

圓是妙之別名. 極是妙法之果. 今寄果法以

歎妙. 如經唯佛能知故云[&FFFF]#名. 作此[&FFFF]#字

者[&FFFF]#謂[&FFFF]#述申作者之意. 作此序者序謂

庠序. 如六瑞等爲正說庠序. 此非今意故

不書之. 會冥者謂得經體也. 通則遍爲諸

下              欄

法諸經諸行等體. 別則唯在因果所取見於

實相方名得體今置通從別故云會冥. 以

會冥故名宗家體. 聞法繫珠是爲圓因. 得

記示珠名爲圓果. 故以珠[&FFFF]#宗. 又若論珠

體非繫非示. 還約於珠以論繫示故成

體家之宗. 化周理顯法華之力故云俱寂是

[&FFFF]#用也. 良以權實雙運故調機入寂乃成

於宗家之用. 四華六動居一經之首故云[&FFFF]#

敎. 通序別序咸皆[&FFFF]#敎. 通由通漫故略通

從別. 別序具五餘四尙寬. 現瑞表報其相最

切. 就六瑞中餘四尙寬. 未若四位天華六

番破惑動地. 敎意在此故略引之. 前開方便

門引意故爾. 本[&FFFF]#但是遠近之異. 大師 所釋

其義已顯故云何知. 次從此妙法去一序是

譚玄本序. 得下文意此序不難於中亦二.

初序次釋. 初文者爲三. 初[&FFFF]#有經之由次

正明今經. 三所言下釋題. 初由本證故能

說之. [&FFFF]#中雖說推功有在故云本地. 文云

下引[&FFFF]#證本. 約自證邊無法可說. 三世下

通擧證同. 次文云下正明說經. 復先引文.

以內證故而爲他說. 大事下明說本意意

在佛乘故擧始終意在佛慧. 中間調斥非

佛本懷故云助顯. 次今下正說. 次釋名中

初釋妙字. 次又妙下釋法及蓮華幷經皆

以妙字冠之. 以無非妙故爾. 釋中亦約

一題之內而四義存焉. 六喩[&FFFF]#用者如下文

云. [&FFFF]#中斷權疑生實信爲用. 本中斷近

疑生遠信爲用. 故下文明本[&FFFF]#各十義不

同. 甘露是理. 敎是理門. 故云甘露門也

經數: 一七一七

經名: 法華玄義釋籤卷第一

頁數: 八一九

上              欄

次正釋五重玄義者. 先列次釋. 釋中先判次

正釋. 初判中二. 初列次判. 判中又二. 初通約

諸經次正約今經. 初文三. 初釋名. 次如此

下出體. 三例衆經下引例. 初二可知. 三擧

例中云例衆經之初等者. 擧經初通序五

義以爲例釋. 問阿難. 旣同. 云何人異. 答具

如疏文四種阿難餘意可見. 次約今經通

別中爲五. 初釋名. 次辨異. 三出體. 四引

例五簡示. 初云通者共義者. 七義共釋五

章. 各者五義不相雜亂. 次辨異者. 雖有通

別同釋一經故云專在一部. 餘文可知. 次

正釋中先通次別. 初通中四. 初標. 次一下列.

三對五心. 四廣釋七番. 初二可知. 三對五

心中二. 初正對. 次結成. 初中開合等三起

慧心者此三性是分別簡擇故也. 觀心者. 隨

聞一句攝事成理. 不徒觀境方名脩觀.

無事間雜故云精進. 法不孤立以七章依

於五心. 五心若立如草木有根莖幹則立故

心立名根. 旣五心名根根必至力. 言排障

者如信解品云無有欺怠瞋恨怨言. 欺爲

信障怠爲進障瞋爲念障恨爲定障怨爲

慧障. 若根增長能破五障故名爲力. 旣成

根力必具覺道以開三脫故云乃至. 以小

準大亦應可知. 四廣解中二. 初結前生後.

次正解. 初文者結前可知. 廣解下生後亦

名用章意也. 以此七番共解五章旣起

五心. 至別解五章. 一一無不成於五心旣

以七番略解五章. 當知廣解五章皆悉具

七. 是故得至圓門三脫. 入於初住開佛知

中              欄

見. 初所以竟

次正釋中文自爲七. 初標名者卽初標五

章也. 於五章中此初標名. 於中文自爲四.

初標列. 次解釋. 釋初立中云原聖等者. 所

言立者卽妙法之名也. 原者本也. 建者立也

大聖立名. 蓋爲開深理以進始行. 一實相

處名爲深理. 七方便人皆名始行. 視聽兼

現未. 佛在唯聲益. 益通二世故云視聽俱

得見聞. 使尋聲色之近名而至無相之極

理. 故以此妙法之名名實相法. 施設妙機

應入實者. 若從通說則一代敎門[&FFFF]#不爲

開實相深理. 今唯從別卽此經意也. 次分

別中二. 初以今經對明前敎. 次約五味重

顯今經. 初文又五但法有[&FFFF]#妙通標也. 次

若隔歷下簡. 始自華嚴終至般若雖名不

同但爲次第三諦所攝. 今經會實方曰圓

融. 三此妙諦下歎釋今經一實之理. 四文云

下引證. 五尙非下引經擧肉. 尙非別敎行位

不退所知. 肉復人天之類. 群者衆也. 萌謂

種子未剖之相. 人天全爲無明所覆故. 曰

群萌. 次別約五味又二. 初通擧不卽說實

之意. 次所以下具歷五味明說不說之意.

初文又二. 初略明不說. 次引文釋不說所

以. 初文者直牒前文. 如云唯我知是相十方

佛亦然. 而不[&FFFF]#[&FFFF]#卽說者何故. 引文釋廣

如方便品. 次所以下正約五味. 又二. 初四

味次醍□. 初又二. 初列四味. 次明四味意.

初文中四味□有融不融名. 不無小異. 乳

中以別爲不融. 酪敎一味全是不融生蘇中

下              欄

融卽有二義. 若以圓斥三及以圓斥藏卽

以圓融爲融. 或以三敎斥藏卽以融通

爲融. 雖兼斥大正在斥小故云令小根恥

小[&FFFF]#大. 熟蘇中云令小根寄融向不融者.

通敎小乘寄於融通之融而得小果卽指

小果名爲不融. 令大根從不融向於融

者. 卽指通別以爲不融卽是令通別菩薩

向圓融之融. 問. 若說佛乘恐其墮苦者說

華嚴敎可非佛乘耶. 答. 若約敎論. 方等般

若亦有佛乘. 何獨華嚴. 今墮苦之言但據不

堪唯一佛乘. 故聞別等三敎猶[&FFFF]#生謗.

仍用□密之力且隱小以說之. 雖曰大機

尙隔於別. 小根被隱一向不聞. 由隱小故

不名俱立是故但立頓大之名不立一乘

獨妙之稱. 非佛本懷良由於此. 華嚴頓大

尙非本懷. 肉復鹿苑唯立不融故三藏敎首

及以部內[&FFFF]#尙未周故妙號都絶. 方等般若

比說可知. 次從雖種種至非佛本懷者. 次

明用四味意. 探取法華說彼四味本懷未

暢故歸會法華. 所以施設之言通於[&FFFF]#妙.

爾前猶用權施設故. 言隨他等三者. 此隨

他等三有通有別. 若歷七重及以四敎一

一說之. 此依諸敎通總而說. 今別約法華

別相而說. 自法華已前皆曰隨他. 故前敎

中雖□有融. 以兼帶故□屬隨他. 未堪

開顯名不. 務速務事速也. 唯至今經開諸

不融唯獨一融. 使前諸部同一妙法. 出世意

足. 是故下文云乃暢也. 故言等者. 結歸初

文不說之意. 務亦急也. 次今經下明醍□味.

經數: 一七一七

經名: 法華玄義釋籤卷第一

頁數: 八二○

上              欄

又三初正明今經. 次令一下明說佛本意.

三故建下結立名也. 初文捨者捨□是廢. 故

知開廢名異體同. 次文者. 事不獲已使一

音異解. 旣調熟竟道味無殊. 餘生滅度想

若五千起去. □付待後會及彼土方聞. 乃

暢等者. 經云一大事因緣故. 出現於世. 大事

旣遂出世意周. 三結者. 旣此經名妙驗前四

猶[&FFFF]#. 三結中總結四味不立妙名爲何所

以. 以兼等故判部屬[&FFFF]#. 如細人[&FFFF]#人二俱

犯過. 從過邊說俱名[&FFFF]#人. 此經異彼故云

無復. 方得獨立妙名故也. 譬中言例者. 爲

法立譬故譬例於法. 故例前三章咸以華

爲譬. 初例前立名. 次云何下例前分別. 三

如是下例前結也. 初文者. 初文立中但約

妙名兼歷五時開深進始方至於極. 今譬

亦略例但云[&FFFF]#妙總攝前多. 次譬例分別

中前具約五味今但從人. 簡諸外道及前

三敎. 以諸部中妙不異故. 狂華無果可知.

又應更加有果無華可譬外道計果自然.

如吳錄地理誌云. 廣州有木名度不華而

實. 實從皮而出. 如石榴大色赤可煮食. 若

數日不食皆化爲蟲. 如蟻有翅能飛著人

屋外道雖計自然之果此果無實. 一華多

果如胡麻等. 多華一果如桃李等. 一華一果

如枾等. 前果後華如瓜稻等. 故南嶽四安樂

行云. 餘華或有狂等. 蓮華不然. 又云. 餘華

成實顯露易見如方便諸乘蓮華隱密如

一佛乘. 次蓮華下譬醍□者爲二. 初通擧

多奇. 次別對三義. 初文者可以譬本[&FFFF]#十

中              欄

妙及體宗用三章. 奇□是妙. 十妙三章無不

皆妙. 非多奇華果何以擬之. 今總以爲蓮

等三攝彼本[&FFFF]#. 故標多奇. 次列三義. 初義

云華實具足等者. 爲蓮故華華掩於實. 爲

實施權實在權內. 體復不異故云卽實而權.

機熟須開開彼能覆. 情□近果名之爲覆.

拓彼近謂名之爲開. 開何所開卽彼能覆.

又華落蓮成等者華落譬非權蓮落譬非實.

開已卽廢時無異途. 開敎行人理同一理

故. 故實立已同冥三德. 故知三德不當權

實. 標體中先列. 次釋. 釋中先[&FFFF]#大師釋次

章安私釋. 初文自四. 初從體字去初釋字

也. 次從故壽量品下第二引同. 從今言實

相下第三簡非. 從斯乃下第四結正. 初釋

字中又三. 初釋字訓. 次各親下引例爲類.

三出世下正出經體以同字義. 初文可見.

次文者. 雖用儒宗不同彼意. 彼明道喪故

使獨親各子之局. 所以禮興. 今借彼禮法

以譬體同. 一切諸經咸歸實體如各親其

親. 此之實體生一切法如各子其子也. 禮

紀第七云. 孔子曰. 大道之行也天下爲公. 選

賢與能講信脩睦. 故人不獨親其親不

獨子其子. 注云孝慈之道廣也. 今大道旣隱

天下爲家. 各親其親各子其子. 禮義以爲

記以正君臣以篤父子. 故義同也. 次引同

中二. 先引壽量同. 次引二論同. 初文又二.

初引壽量. 次出方便文以辨同. 初文中云

不如三界者不同三界人所見也. 故三界

人但見異相. 二乘見如如卽空也. 佛菩薩可

下              欄

知.  所以但引壽量不引他部者. 他部已

與[&FFFF]#實相同. 故下文云. 今經[&FFFF]#門與諸經

有同有異. 異謂兼帶. 同邊不殊. 故不須

引. 然下文云本門與諸經一向異. 恐人疑

云. 若意異者體等應殊. 故今引之令知不

異. 所言異者. 所謂遠壽諸經永無故一向

異. 若爾本門亦有實相同邊何故不名有

同有異. 答. [&FFFF]#門正意在顯實相. 故以所顯

之理與諸部文以辨同異. 本門正意顯壽

長遠. 長遠永異故用比之. 實相雖在[&FFFF]#門

辨竟. 今須辨同故今但取實相同邊. 長壽

□是證體之用未是親證實相體也. 次今

取下辨同. 取壽量所見與方便實相體同.

所見者. 經云如斯之事如來明見. 正明佛

有能見之德故須云見. 取所見邊以證體

同. 經中廣明如來如實知見等相(云云)次引二

論者地論中論也. 問旣不引諸部佛經何

須復引菩薩二論. 答. 諸經同異下文自判諸

論同異未有誠文. 地論別申華嚴. 中論通

申諸敎. 但引此二足顯其諸. 肉二論此文

言約意廣. 肉辭異意同最堪肉例. 初地論文

者. 初列四句. 次釋. 釋中應以畢竟空不思

議假相對以成圓融三諦. 問雖云辭異意

同空假如何得爲經體. 答. 旣是不思議空

假還指空假卽中中爲經體. 中卽空假亦指

於中. 三諦無非遍一切處. 若得此意. 中論

四句義可準知. 若四句對敎自是別途非此

中意. 今言下簡非者擧離四謗. 謗卽是非.

謂實相中無四謗也. 四卽是謗故云四謗.